Гьеб заманалда, ай 1920 соналъул ахиралда Дагъистаналъул мил-лиял къуватазда цереч1арал аслиял масъалабазул цояблъун бук1ана маг1арухъ, к1вар бугел бак1азда г1уц1ун рук1арал большевиказул горнизонал щущахъ риххизари. Амма кодоб бук1араб т1адагьаб ярагъгун гьеб масъала гьезие т1убазе бигьа бук1инч1о. Гьедин, 1920 соналъул 23 сентябралда цолъарал къуватаз гьабураб гьужумалъул х1асилалда щущахъ биххизабуна Болъихъ бук1араб большевиказул горнизон. Баг1аразул цогидаб къокъа, К1арат1а росда аск1об сверун ккун, т1аг1инабуна. Амма 1920 соналда Азербайжаналдаса Дагъи-станалде бач1араб Х1 Баг1ар Аскаралъул кумекалдалъун бак1алъул большевиказул къуватаз жанисеб рагъулъ бергьенлъи босана ва 1921 соналъ Дагъистаналда Совет х1укумат щулалъана.